ಡಬ್ಬಿಂಗ್ ಮುಗಿಸಿದ ಶಿವನಪಾದ ಮಾಸ್ಟರ್ ಚಂದ್ರು ಕಥೆ, ಚಿತ್ರಕಥೆ, ಸಂಭಾಷಣೆ, ನಿರ್ದೇಶನದ ಶಿವನಪಾದ ಚಿತ್ರದ ಡಬ್ಬಿಂಗ್ ಮುಗಿದಿದ್ದು, ಸೆಪ್ಟೆಂಬರ್ನಲ್ಲಿ ಬಿಡುಗಡೆಗೆ ಸಿದ್ಧತೆ ನಡೆದಿದೆ. ಚಿತ್ರದ ಎರಡು ಹಾಡುಗಳ ಚಿತ್ರೀಕರಣ ಬಾಕಿ ಇದೆ. ಮಂಗಳೂರು, ಸಕಲೇಶಪುರ ಸುತ್ತಮುತ್ತ ಚಿತ್ರೀಕರಣ ನಡೆಯಲಿದೆ. ಉತ್ತರ ಕರ್ನಾಟಕದ ಪ್ರಸಿದ್ಧ ಪ್ರವಾಸಿ ತಾಣಗಳ ಹಿನ್ನೆಲೆಯಲ್ಲಿ ಲವ್, ಸಸ್ಪೆನ್ಸ್, ಥ್ರಿಲ್ಲರ್, ಕಾಮಿಡಿ ಜೊತೆಗೆ ಹಾರರ್, ಕ್ರೈಮ್ ಕಥೆಯನ್ನು ಚಿತ್ರೀಕರಿಸಲಾಗಿದೆ. ಚಿತ್ರಕ್ಕೆ ವೀಸಸ್ ಮೂರ್ತಿ, ವೀನಸ್ ನಾಗರಾಜು ಮೂರ್ತಿ ಛಾಯಾಗ್ರಹಣವಿದೆ. ವೀರ ಸಮರ್ಥ್ ಸಂಗೀತ, ವೆಂಕಿ ಯುಡಿವಿ ಸಂಕಲನ, ವಿಜಯ್ ಭರಮಸಾಗರ ಸಾಹಿತ್ಯ, ಮಾಸ್ ಮಾದ ಸಾಹಸ, ಸ್ಟಾರ್ ನಾಗಿ ನೃತ್ಯ ನಿರ್ದೇಶನವಿದೆ. ಚಿತ್ರದಲ್ಲಿ ಎಚ್.ಟಿ. ಸಾಂಗ್ಲಿಯಾನ, ಆರ್. ನಾಗೇಶ್ ಬಿದರ್ ಅಗ್ರಹಾರ ಆನಂದ್, ವರ್ಷಿತಾ ಗಿರೀಶ್, ಮೇಘನಾ, ಬಲರಾಜವಾಡಿ, ನವೀನ್ ಡಿ. ಪಡೀಲ್, ಪೆರುಮಾಳ್ ವಿ., ಅಂಜಲಿ, ಜಿ ಡಿ ಹೆರಂಭ ಕುಮಟಾ, ಶೇಷಗಿರಿ ಸ್ವಾಮಿ, ವಿಕ್ರಮ್ ಆರ್, ಆಟೋ ನಾಗರಾಜು, ಮೀಸೆ ಮೂರ್ತಿ ಮುಂತಾದವರ ತಾರಾಬಳಗವಿದೆ.